recursal/SuperWikiNEXT-32B huggingface dataset:
**Varazze** on kunta Pohjois-Italiassa olevassa Savonan maakunnassa Ligurian alueella. Se sijaitsee Välimeren rannikolla. Rannikon läheisillä kukkuloilla on ollut saatavilla laivanrakentamiseen tarvittavaa puuta. Kunnan perinteet laivanrakentamisesta juontavatkin roomalaisten aikaan saakka. Silloin Varazze tunnettiin nimellä *Ad Navalia*.

Lähteet
-------

1. 1 2 3 4  www.tuttitalia.it
2. ↑  Kunnan sivut (Arkistoitu – Internet Archive)

CommonsCommons
Wikimedia Commonsissa on kuvia tai muita tiedostoja aiheesta **Varazze**.
Savonan maakunta
Alassio | Albenga | Albisola Superiore | Albissola Marina | Altare | Andora | Arnasco | Balestrino | Bardineto | Bergeggi | Boissano | Borghetto Santo Spirito | Borgio Verezzi | Bormida | Cairo Montenotte | Calice Ligure | Calizzano | Carcare | Casanova Lerrone | Castelbianco | Castelvecchio di Rocca Barbena | Celle Ligure | Cengio | Ceriale | Cisano sul Neva | Cosseria | Dego | Erli | Finale Ligure | Garlenda | Giustenice | Giusvalla | Laigueglia | Loano | Magliolo | Mallare | Massimino | Millesimo | Mioglia | Murialdo | Nasino | Noli | Onzo | Orco Feglino | Ortovero | Osiglia | Pallare | Piana Crixia | Pietra Ligure | Plodio | Pontinvrea | Quiliano | Rialto | Roccavignale | Sassello | Savona | Spotorno | Stella | Stellanello | Testico | Toirano | Tovo San Giacomo | Urbe | Vado Ligure | Varazze | Vendone | Vezzi Portio | Villanova d’Albenga | Zuccarello
**Kuparikiisu** (CuFeS2, rautakuparisulfidi) (ennen **kalkopyriitti**) on messinginkeltainen, hieman vihreään vivahtava metallikiiltoinen sulfidimineraali. Se on maankuoren yleisin kuparimalmimineraali. 

Kuparikiisu sisältää noin 35 % kuparia, mutta sen, rikin ja raudan lisäksi kuparikiisu sisältää usein pieniä määriä mm. kobolttia, sinkkiä, nikkeliä, hopeaa, kultaa, platinaa, lyijyä, arseenia ja seleeniä. 

Kuparikiisun kidejärjestelmä on tetragoninen. Kiteet ovat kuitenkin suhteellisen harvinaisia ja pieniä, useimmiten kuparikiisu esiintyykin massamaisina kasaumina ja lohkareina (ks. kuvat).

Kuparikiisu hapettuu nopeasti ja saa jo tunneissa lohkaisun jälkeen sateenkaaren väreissä kimaltelevan hapettumakerroksen (ks. kuva).

Fysikaaliset ominaisuudet
-------------------------

Kuparikiisu sulaa herkästi asetyleeniliekillä, ja liukenee typpihappoon. Muiden happojen kanssa kuparikiisu reagoi erittäin heikosti. Kuparikiisulle voi kuitenkin keinotekoisesti tehdä kauniinvärisen hapettumakerroksen upottamalla näytteen suolahappoon. Kuivuessaan kuparikiisu on hapettunut värikkääksi. (ks. kuva)

Liekkikokeessa kuparikiisu värjää liekin vihreäksi, samaten kuin puhdas kupari ja monet paljon kuparia sisältävät mineraalit.

Kidejärjestelmältään kuparikiisu on tetragoninen. Kovuus on 3,5–4 Mohsin asteikolla ja ominaispaino on 4,2 g/cm³. Viiru on hieman vihertävän musta.

Esiintyminen
------------

Kuparikiisu esiintyy tavallisesti rikkikiisun, magneettikiisun, lyijyhohteen, sinkkivälkkeen kanssa ja muodostaa usein aggregaatteja (geol. termi) kvartsin, kalsiitin ja dolomiitin kanssa (ks. kuva). 

Suomessa kuparikiisun tärkeimpiä esiintymiä on Pyhäsalmen kaivos ja Outokumpu, ja ylipäätään rekisteröityjä esiintymiä noin kolmensadan kunnan alueella.

Hapettunutta kuparikiisua.
Kuparikiisun ja kvartsin muodostama aggregaatti.

Lähteet
-------

* Schumann, Walter, 1993: *Kivet ja mineraalit*. Otava, Keuruu. ISBN 951-1-10207-9
* Hamilton, Woolley, Bishop; 1996: *Minerals, Rocks and Fossils*. Hamlyn, Lontoo. ISBN 0-600-57512-8
* Hytönen, Kai 1999: *Suomen mineraalit*. Geologian tutkimuskeskus, Helsinki. ISBN 951-690-745-8
* Brocardo, G. 1994: *Minerals & Gemstones*. ISBN 0-7153-0197-7

### Viitteet

1. ↑  Chalcopyrite *Mindat.org – Hudson Institute of Mineralogy*.  (englanniksi)
2. ↑  Chalcoyrite Mineral Data *Mineralogy Database*.  (englanniksi)
3. ↑  Jones, Adrian: *Kivet*, s. 21. Suomentanut Koivisto, Marjatta. Helsinki: WSOY, 2000. ISBN 951-0-31579-6.

Aiheesta muualla
----------------

* Sari Grönholm (toim.), Reijo Alviola, Kari A. Kinnunen, Kari Kojonen, Niilo Kärkkäinen ja Hannu Mäkitie: Retkeilijän kiviopas, sivu 16, Kuparikiisu, Geologian tutkimuskeskus (Arkistoitu – Internet Archive) (pdf)
**Katsuyama** (jap. 勝山市, *Katsuyama-shi*) on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee sisämaassa prefektuurin koillisosassa Kuzuryūjoen varrella. Kaupunki on rakentunut Ōnon altaan pohjoisreunalle ja sitä ympäröivät Ryōhakuvuoret. Pohjoisessa kaupunki rajautuu Ishikawan prefektuuriin. Katsuyamassa on 22 713 asukasta (kesäkuussa 2020) ja sen pinta-ala on 253,88 neliökilometriä.

Katsuyama alkoi kehittyä linnanaluskaupunkina 1500-luvun lopulla. Edo-kaudella vuodesta 1691 lähtien se oli Katsuyaman daimiokunnan pääkaupunki Ogasawara-klaanin hallinnassa. Nykyisen kaupungin kaakkoisosassa sijaitseva Heisenji Hakusan-jinja on kuitenkin perustettu jo Nara-kaudella: se on historiallisesti merkittävä Hakuvuoren palvonnan keskus, joka joutui Ikkō-ikki-liikkeen tuhoamaksi vuonna 1574. Meiji-kaudella kaupunkiin syntyi tekstiiliteollisuutta, joka on nykyisinkin merkittävä elinkeino. Kaupunkioikeudet Katsuyama sai vuonna 1954, kun Katsuyaman maaseutukaupunkiin liitettiin kahdeksan kyläkuntaa.

Katsuyaman rakennettuun kulttuuriperintöön kuuluu Heisenji Hakusan-jinjan pyhäkön jäljellä oleva osa puutarhoineen. Katsuyamasta on löydetty eniten dinosaurusten fossiileita Japanissa, ja kaupungissa toimiikin Fukuin prefektuurin dinosaurusmuseo. Kaupunki tunnetaan myös Katsuyama sagichō -festivaalistaan, joka järjestetään joka helmikuu. Matkailijoita kaupunkiin tuovat myös laskettelukeskukset. Osa kaupungin alueesta kuuluu Hakuvuoren kansallispuistoon. Katsuyamaa palvelee Echizen-rautateiden Katsuyama-Eiheiji-linja.

Kuvia
-----

* Fukuin prefektuurin dinosaurusmuseoFukuin prefektuurin dinosaurusmuseo
* Ski Jam Katsuyama -laskettelukeskusSki Jam Katsuyama -laskettelukeskus
* Katsuyama vuoden 1977 ilmakuvassaKatsuyama vuoden 1977 ilmakuvassa
* Katsuyaman rautatieasemaKatsuyaman rautatieasema

Lähteet
-------

1. 1 2 3  地勢について Katsuyama City.  Arkistoitu 21.1.2021. Viitattu 14.07.2020.
2. 1 2  人口と世帯（令和2年6月末現在） Katsuyama City.  Arkistoitu 15.1.2021. Viitattu 14.07.2020.
3. 1 2 3 4  勝山市勢要覧 Katsuyama City. Viitattu 14.07.2020.
4. 1 2 3  ブリタニカ国際大百科事典 小項目事典: 勝山市 Kotobank. Viitattu 14.07.2020.
5. 1 2 3  日本大百科全書: 勝山（市） Kotobank. Viitattu 14.07.2020.

Aiheesta muualla
----------------

* Kuvia tai muita tiedostoja aiheesta **Katsuyama** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Fukuin prefektuuri |
| --- |
|  |
| Kaupungit | 
* Awara
* Echizen
* Fukui (pääkaupunki)
* Katsuyama
* Obama
* Ōno
* Sabae
* Sakai
* Tsuruga

 |  |
|  |
| Kunnatpiirikunnittain | **Imadaten piirikunta** (Ikeda) · **Mikatan piirikunta** (Mihama) · **Mikata-Kaminakan piirikunta** (Wakasa) · **Nanjōn piirikunta** (Minami-Echizen) · **Nyūn piirikunta** (Echizen) · **Ōin piirikunta** (Ōi · Takahama) · **Yoshidan piirikunta** (Eiheiji) |

 |
**Meina** on kunta Pohjois-Italiassa Novaran maakunnassa Piemonten alueella. Meinan naapurikunnat ovat Angera (VA), Arona, Colazza, Invorio, Lesa, Nebbiuno, Pisano ja Ranco.

Lähteet
-------

1. 1 2 3  Meina Tuttitalia. Viitattu 04.01.2017. (italiaksi)

Aiheesta muualla
----------------

* Kuvia tai muita tiedostoja aiheesta **Meina** Wikimedia Commonsissa

Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
Träskön

|  |  |
| --- | --- |
| Muut nimet | 
Storlandet |
| Sijainti | 
59°57′00.00″N, 24°22′10.00″E, KirkkonummiUusimaaSuomi |
| Merialue | 
Suomenlahti, Itämeri |
| Pinta-ala | 
0,8 km² |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Neuvostoaikainen loisto Träskössä kuvattuna idästä. 
**Träskön** on saari Porkkalanniemen lounaispuolella Kirkkonummella.

Träskönin pinta-ala on noin 77 hehtaaria. Se on yksi neljästä kansallispuistosta, jotka perustettiin 1938. Träskön joutui toisen maailmansodan jälkeen Neuvostoliiton haltuun. Kun saari palautettiin Suomelle 1956, sen luontoa oli tuhottu siinä määrin, ettei se enää kelvannut kansallispuistoksi. Träskönille yritettiin saada kansallispuiston status myös 1976 ja 2017. Träskön ja sitä ympäröivät saaret ovat nykyisin (2021) luonnonsuojelualuetta, mutta eivät kansallispuistoa. Träskönin etäisyys Helsingin keskustasta on noin 40 kilometriä lounaaseen.

Venäläisiä tai neuvostoaikaisia linnoitteita.
Träskönillä sijaitsee venäläisen linnoitteen rauniot 1800-luvun lopulta, pyöreä loisto (noin 100-150 metriä saaren itärannasta pienestä niemekkeestä Lövströmsudden suoraan länteen) ja osin umpeen kasvanut luontopolku. Saaren länsiosassa sijaitsee kahden hehtaarin laajuinen Träsket, josta purjehtijat hakivat muinoin täydennystä alustensa vesivarastoihin.

Lähteet
-------

1. ↑  Kirkkonummen karttapalvelu
2. 1 2  Yhdeksän Kirkkonummen saarta ja yksi hylkeille varattu majakkaluoto: suosituskohde horisontin haikailijoille ja majakkabongareille (1. Stor Träskö – melkein kansallispuisto) *Retkipaikka.fi*. Viitattu 2.7.2021.
3. ↑  Retkikartta.fi : Träskön

Aiheesta muualla
----------------

* Tiedostopalvelu.maanmittauslaitos.fi
**Scopa** on kunta Pohjois-Italiassa Vercellin maakunnassa Piemonten alueella. Scopellon naapurikunnat ovat Balmuccia, Boccioleto, Guardabosone, Postua, Scopello ja Vocca.

Lähteet
-------

1. 1 2 3  Scopa Tuttitalia. Viitattu 7.4.2017. (italiaksi)

Vercellin maakunta
Alagna Valsesia | Albano Vercellese | Alice Castello | Arborio | Asigliano Vercellese | Balmuccia | Balocco | Bianzè | Boccioleto | Borgo Vercelli | Borgo d’Ale | Borgosesia | Breia | Buronzo | Campertogno | Carcoforo | Caresana | Caresanablot | Carisio | Casanova Elvo | Cellio | Cervatto | Cigliano | Civiasco | Collobiano | Costanzana | Cravagliana | Crescentino | Crova | Desana | Fobello | Fontanetto Po | Formigliana | Gattinara | Ghislarengo | Greggio | Guardabosone | Lamporo | Lenta | Lignana | Livorno Ferraris Lozzolo | Mollia | Moncrivello | Motta de’ Conti | Olcenengo | Oldenico | Palazzolo Vercellese | Pertengo | Pezzana | Pila | Piode | Postua | Prarolo | Quarona | Quinto Vercellese | Rassa | Rima San Giuseppe | Rimasco | Rimella | Riva Valdobbia | Rive | Roasio | Ronsecco | Rossa | Rovasenda | Sabbia | Salasco | Sali Vercellese | Saluggia | San Germano Vercellese | San Giacomo Vercellese | Santhià | Scopa | Scopello | Serravalle Sesia | Stroppiana | Tricerro | Trino | Tronzano Vercellese | Valduggia | Varallo | Vercelli | Villarboit | Villata | Vocca
**Vuosaaren kirjasto** on Helsingin Vuosaaren kaupunginosassa toimiva yleinen kirjasto. Se toimii Vuotalossa lähellä kauppakeskus Columbusta ja Vuosaaren metroasemaa. Vuosaaren kirjasto on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.

Vuosaaren kirjasto perustettiin vuonna 1967 Ulappasaarentiellä sijainneeseen liikerakennukseen. Aluksi kirjastossa oli pinta-alaa 340 neliömetriä ja aineistossa 10 000 nidettä. Aineiston ja asiakkaiden määrän kasvun seurauksena ahtaaksi jäänyt kirjasto muutti vuonna 2001 uuteen, arkkitehtitoimisto Heikkinen-Komonen Oy:n eli arkkitehtien Mikko Heikkinen ja Markku Komonen suunnittelemaan Vuotaloon. Nykyisin kirjastossa on yli 74 000 nidettä. Vanha kirjastorakennus on sittemmin purettu.

Lähteet
-------

1. ↑  Yhteystiedot Helmet-kirjastot. Viitattu 2.9.2021.
2. 1 2  Vuosaaren kirjasto kirjastot.fi. Viitattu 2.9.2021.
3. ↑  Vuosaaren kirjasto Helmet-kirjastot. Viitattu 2.9.2021.
4. ↑  Vuosaaren kirjasto Helsingin kaupunki, hel.fi.  Arkistoitu 2.9.2021. Viitattu 2.9.2021.
5. ↑  Vuosaaren kirjasto on 50-vuotias Helmet-kirjastot. Viitattu 25.10.2021.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Vuosaaren kirjasto (Q77562974)ohje |
| --- |
|  |
| esiintymä kohteesta | yleinen kirjasto |
|  |
| valtio | Suomi |
|  |
| sijaitsee hallinnollisessa yksikössä | Helsinki |
|  |
|  |

 |
**Valduggia** on kunta Pohjois-Italiassa Vercellin maakunnassa Piemonten alueella. Valduggian naapurikunnat ovat Boca, Borgosesia, Cellio, Gargallo, Grignasco, Madonna del Sasso, Maggiora, Pogno ja Soriso.

Lähteet
-------

1. 1 2 3  Valduggia Tuttitalia. Viitattu 1.2.2017. (italiaksi)

Vercellin maakunta
Alagna Valsesia | Albano Vercellese | Alice Castello | Arborio | Asigliano Vercellese | Balmuccia | Balocco | Bianzè | Boccioleto | Borgo Vercelli | Borgo d’Ale | Borgosesia | Breia | Buronzo | Campertogno | Carcoforo | Caresana | Caresanablot | Carisio | Casanova Elvo | Cellio | Cervatto | Cigliano | Civiasco | Collobiano | Costanzana | Cravagliana | Crescentino | Crova | Desana | Fobello | Fontanetto Po | Formigliana | Gattinara | Ghislarengo | Greggio | Guardabosone | Lamporo | Lenta | Lignana | Livorno Ferraris Lozzolo | Mollia | Moncrivello | Motta de’ Conti | Olcenengo | Oldenico | Palazzolo Vercellese | Pertengo | Pezzana | Pila | Piode | Postua | Prarolo | Quarona | Quinto Vercellese | Rassa | Rima San Giuseppe | Rimasco | Rimella | Riva Valdobbia | Rive | Roasio | Ronsecco | Rossa | Rovasenda | Sabbia | Salasco | Sali Vercellese | Saluggia | San Germano Vercellese | San Giacomo Vercellese | Santhià | Scopa | Scopello | Serravalle Sesia | Stroppiana | Tricerro | Trino | Tronzano Vercellese | Valduggia | Varallo | Vercelli | Villarboit | Villata | Vocca
**Hodeida** (arab. الحديدة‎, *Al Hudaydah*, myös *Hodeidah*, *Hudaida*) on kaupunki Hodeidan maakunnassa Jemenissä. Asukkaita kaupungissa on 402 560 (2004).

Maantiede
---------

Kaupunki sijaitsee Punaisenmeren rannalla Tihamahin rannikkotasangolla. Hodeida on kaupungin mukaan nimetyn Hodeidan maakunnan keskus.

Historia
--------

Hodeidan katunäkymää piirroksessa vuodelta 1893.
Hodeida on mahdollisesti sama paikka, kuin jo Ibn Battutan mainitsema *Marsa al-hadith*. Voi myös olla, että nimi ei viitannut varsinaisesti kaupunkiin vaan koko sen rannikkoalueeseen yleensä. Ensimmäinen maininta Hodeidasta on joko vuodelta 1454 tai 1455 islamilaisessa historiikissa. Osmanit valtasivat 1520-luvulla Yemeni Tihamahin alueen, jolla Hodeidakin sijaitsi. Alueen tärkein satama oli kuitenkin pitkään Mokkan kaupunki. Hodehidan merkitys satamana alkoi kasvaa vasta 1800-luvulla.

Italian–Turkin sodan aikana vuosina 1911–1912 italialaiset sota-alukset tulittivat Hodeidaa. Yhdistynyt kuningaskunta luovutti ensimmäisen maailmansodan jälkeen Hodeidan Asirille, mutta Jemen otti kaupungin haltuunsa vuonna 1925. Vuonna 1934 saudit miehittivät Hodeidan. Samana vuonna solmitulla Aṭ-Ṭāʾifin sopimuksella kaupunki palautui takaisin Jemenille.

Hodeidan talouselämä muuttui huomattavasti vuonna 1961, kun Neuvostoliitto rakensi Al-Kathibin lahden laguuniin Aḥmadīn syväsataman. Syväsatama sijaitsee kaupungista pohjoiseen. Pian sataman kautta kulki jo 70–80 % Jemenin koko ulkomaankaupasta. Samana vuonna kiinalaiset insinöörit rakensivat myös uuden tien Sanaasta Hodeidaan. Myös Taizziin valmistui kaupungista uusi tie. Sen rakensivat länsisaksalaiset ja neuvostoliittolaiset.

Jemeinin huthit valtasivat Hodeidan lokakuussa 2014 aikana hieman pääkaupunki Sanaan valtauksen jälkeen. Seuraavana vuonna konflikti kärjistyi Jemenin sisällissodaksi. Satamana Hodeidalla on ollut erityistä merkitystä väylänä huthien hallitsemalle alueelle, jonka kautta on tuotu esimerkiksi ruoka- ja lääkeapua. Toukokuussa 2018 kansainvälisesti tunnustetun Jemenin hallituksen joukot etenivät kaupungin tuntumaan.

Liikenne ja talous
------------------

Hodeidassa on yksi Jemenin tärkeimmistä satamista, josta viedään kahvia, puuvillaa, nahkaa ja khatia. Satamaan tuodaan vastaavasti muun muassa kulutustavaraa, metallituotteita sekä jalostettuja ja jalostamattomia elintarvikkeita. Hodeidan pohjoispuolella sijaitsee lentoasema, jolta liikennöidään pääasiassa Taiziin, Adeniin ja pääkaupunki Sanaahan.

Lähteet
-------

1. 1 2 3 4 5 6 7 8  Al-Hudaydah Encyclopædia Britannica Online. Viitattu 22.8.2009. (englanniksi)
2. 1 2 3 4  B. Lewis, V.L. Menage, Ch. Pellat ja J. Schacht: *Encyclopaedia of Islam, Volume III (H-Iram)*, s. 539-540. Brill, 1986. ISBN 90 04 08118 6. (englanniksi)
3. ↑  Mohamed Ghobari: Houthi rebels take over Yemen's Hodeidah port: residents Reuters. Viitattu 11.8.2019. (englanniksi)
4. ↑  Yemen war: Why the battle for Hudaydah matters *BBC News*. BBC. Viitattu 11.8.2019. (englanniksi)

Aiheesta muualla
----------------

* Kuvia tai muita tiedostoja aiheesta **Hodeida** Wikimedia Commonsissa
**Vinci** on kaupunki ja kunta Italiassa Toscanan alueella, 45 kilometrin päässä Firenzen kaupungista. Kunnassa on noin 14 000 asukasta. Vincin talous perustuu viinin ja oliivin viljelylle sekä muovin, keraamisen saven, paperin, vaatteiden ja huonekalujen valmistukselle.

Vinci tunnetaan renessanssinero Leonardo da Vincin (1452–1519) syntymäpaikkana. Leonardon synnyinkoti sijaitsee Anchianon kylässä. Talo on nykyisin museona, jossa on muun muassa interaktiivinen virtuaalimatka Leonardon elämästä ja puhuva Leonardo-hologrammi. Myös Vincin kaupungissa on Leonardo-museo.

Lähteet
-------

1. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *Italian tilastokeskuksen väestötilasto alueittain, maakunnittain ja kunnittain*.  Arkistoitu 16.10.2017. Viitattu 1.5.2017. (englanniksi)
2. ↑  Vinci toscana.indettaglio.it. Viitattu 9.9.2013.
3. ↑  An Afternoon at the Home of Leonardo...da Vinci! Discover Tuscany. Viitattu 9.9.2013.

CommonsCommons
Wikimedia Commonsissa on kuvia tai muita tiedostoja aiheesta **Vinci**.
Firenzen metropolikaupunki
Bagno a Ripoli | Barberino Val d’Elsa | Barberino di Mugello | Borgo San Lorenzo | Calenzano | Campi Bisenzio | Capraia e Limite | Castelfiorentino | Cerreto Guidi | Certaldo | Dicomano | Empoli | Fiesole | Figline e Incisa Valdarno | Firenze | Firenzuola | Fucecchio | Gambassi Terme | Greve in Chianti | Impruneta | Lastra a Signa | Londa | Marradi | Montaione | Montelupo Fiorentino | Montespertoli | Palazzuolo sul Senio | Pelago | Pontassieve | Reggello | Rignano sull’Arno | Rufina | San Casciano in Val di Pesa | San Godenzo | Scandicci | Scarperia e San Piero | Sesto Fiorentino | Signa | Tavarnelle Val di Pesa | Vaglia | Vicchio | Vinci
**Soriso** on kunta Pohjois-Italiassa Novaran maakunnassa Piemonten alueella. Sorison naapurikunnat ovat Gargallo, Gozzano, Pogno ja Valduggia.

Lähteet
-------

1. 1 2 3  Soriso Tuttitalia. Viitattu 15.2.2017. (italiaksi)

Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
**Kurobe** (jap. 黒部市, *Kurobe-shi*) on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin koillisosassa Kurobejoen varrella. Kaupungin alue ulottuu Japaninmeren Toyamanlahden rannikolta korkealle Japanin Alpeille ja rajautuu Naganon prefektuuriin. Kurobessa on 40 823 asukasta (marraskuussa 2020) ja sen pinta-ala on 427,96 neliökilometriä.

Kuroben kaupunki perustettiin vuonna 1954 liittämällä yhteen Ikujin ja Sakurain maaseutukaupungit. Kaupungin keskusta sijaitsee Mikkaichin alueella, joka kehittyi historiallisesti markkinapaikkana ja postiasemana (*shukuba*). Tärkeitä elinkeinoja ovat perinteisesti olleet riisin ja vesimelonien viljely sekä kalastus. Kaupungissa on myös esimerkiksi elintarviketeollisuutta ja suuri YKK:n vetoketjutehdas. Kaupunki laajeni huomattavasti vuonna 2006, kun siihen yhdistettiin Unazukin maaseutukaupunki.

Kuroben nähtävyyksiä ovat Kurobejoen rotkon luonnonalueet ja kuumat lähteet (*onsen*), kuten Unazuki-onsen ja Kuronagi-onsen. Osa kaupungin vuoristoalueista kuuluu Chūbu-sangakun kansallispuistoon ja muihin luonnonpuistoihin. Kurobea palvelevat JR Nishi-Nihonin suurnopeusjunayhteys Hokuriku Shinkansen, Ainokaze Toyama -rautatien Ainokaze Toyama -rautatielinja (entinen Hokuriku-päälinja), Toyama chihō -rautatien päälinja ja Kurobe-kyōkoku-rautatie.

Kuvia
-----

* Kulttuurikeskus Kurobe ColareKulttuurikeskus Kurobe Colare
* Unazuki-onsenUnazuki-onsen
* Shin-Yamabikon siltaShin-Yamabikon silta
* Saitoku-jiSaitoku-ji
* Kurobe-kyōkoku-rautatieKurobe-kyōkoku-rautatie

Lähteet
-------

1. 1 2 3 4 5  市の概要 Kurobe City. Viitattu 26.12.2020.
2. 1 2  黒部市の人口の推移 Kurobe City. Viitattu 26.12.2020.
3. 1 2 3  ブリタニカ国際大百科事典 小項目事典: 黒部市 Kotobank. Viitattu 26.12.2020.
4. 1 2 3  日本大百科全書: 黒部（市） Kotobank. Viitattu 26.12.2020.

Aiheesta muualla
----------------

* Kuvia tai muita tiedostoja aiheesta **Kurobe** Wikimedia Commonsissa

* Kaupungin internetsivut (japaniksi)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Toyaman prefektuuri |
| --- |
|  |
| Kaupungit | 
* Himi
* Imizu
* Kurobe
* Namerikawa
* Nanto
* Oyabe
* Takaoka
* Tonami
* Toyama (pääkaupunki)
* Uozu

 |  |
|  |
| Kunnatpiirikunnittain | **Naka-Niikawan piirikunta** (Funahashi · Kamiichi · Tateyama) · **Shimo-Niikawan piirikunta** (Asahi · Nyūzen) |

 |
**Tateyama** (jap. 館山市, *Tateyama-shi*) on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin lounaisosassa Tyynenmeren ja Uragan kanaalin rannikolla Bōsōn niemimaan eteläkärjessä. Kaupungin keskusta on rakentunut Tateyamanlahden pohjukan tasangolle, joka rajautuu etelässä Sunosakin niemeen. Tateyamassa on 44 915 asukasta (heinäkuussa 2020) ja sen pinta-ala on 110,15 neliökilometriä.

Tateyama kehittyi historiallisesti satamakaupunkina. Keskiajalla aluetta hallitsi Satomi-klaani, joka rakennutti sinne linnan vuonna 1590. Sittemmin Edo-kaudella 1600–1800-luvuilla kaupunki oli pääosin suoraan Tokugawa-bakufun hallussa. Meiji-kaudelta lähtien Tateyamaan sijoitettiin keisarillisen Japanin laivaston toimintoja. Kaupunkioikeudet osana Japanin nykyistä kunnallishallintoa Tateyama sai vuonna 1939, kun Tateyama-Hōjōn, Funakatan ja Nagon maaseutukaupungit liitettiin yhteen. Kaupunkiin johtavan rautatieyhteyden valmistuttua vuonna 1914 Tateyama on kehittynyt rantalomakohteena. Turismin lisäksi merkittäviä elinkeinoja ovat kauppa, boniitin ja makrillin kalastus, *Engraulis japonicus* -kalojen vesiviljely, riisin, vihannesten ja koristekukkien viljely sekä maidon tuotanto.

Tateyaman rakennettuun kulttuuriperintöön kuuluvat Nago-jin ja Daifuku-jin buddhalaiset temppelit. Daifuku-jin huomiota herättävä Kannon-halli on rakennettu jyrkälle kalliorinteelle. Tateyaman linnan päätorni sen sijaan on alkuperäisen linnan jäljitelmä 1980-luvun alusta. Osa kaupungin alueesta kuuluu Minami-Bōsōn puolikansallispuistoon. Tateyamaa palvelee JR Higashi-Nihonin Uchibō-linja.

Kuvia
-----

* Hōjōn kaupunginosaaHōjōn kaupunginosaa
* Daifuku-jiDaifuku-ji
* Tateyaman linnaTateyaman linna
* Susaki-jinjaSusaki-jinja
* Tateyaman rautatieasemaTateyaman rautatieasema

Lähteet
-------

1. 1 2 3 4 5  ブリタニカ国際大百科事典 小項目事典: 館山市 Kotobank. Viitattu 16.08.2020.
2. 1 2  令和2年度月別人口 Tateyama City. Viitattu 16.08.2020.
3. 1 2  館山市概要 Tateyama City. Viitattu 16.08.2020.
4. 1 2 3  日本大百科全書: 館山（市） Kotobank. Viitattu 16.08.2020.

Aiheesta muualla
----------------

* Kuvia tai muita tiedostoja aiheesta **Tateyama** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Chiban prefektuuri |
| --- |
|  |
| Kaupungit | 
* Abiko
* Asahi
* Chiba (pääkaupunki)
* Chōshi
* Funabashi
* Futtsu
* Ichihara
* Ichikawa
* Inzai
* Isumi
* Kamagaya
* Kamogawa
* Kashiwa
* Katori
* Katsuura
* Kimitsu
* Kisarazu
* Matsudo
* Minami-Bōsō
* Mobara
* Nagareyama
* Narashino
* Narita
* Noda
* Ōami-Shirasato
* Sakura
* Sanmu
* Shiroi
* Sodegaura
* Sōsa
* Tateyama
* Tōgane
* Tomisato
* Urayasu
* Yachimata
* Yachiyo
* Yotsukaidō

 |  |
|  |
| Kunnatpiirikunnittain | **Awan piirikunta** (Kyonan) · **Chōsein piirikunta** (Chōnan · Chōsei · Ichinomiya · Mutsuzawa · Nagara · Shirako) · **Inban piirikunta** (Sakae · Shisui) · **Isumin piirikunta** (Onjuku · Ōtaki) · **Katorin piirikunta** (Kōzaki · Tako · Tōnoshō) · **Sanbun piirikunta** (Kujūkuri · Shibayama · Yokoshiba-Hikari) |

 |
**Ōdate** (jap. 大館市, *Ōdate-shi*) on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin pohjoisosassa Ōdaten allaslaaksossa. Kaupungin läpi virtaavat Yoneshirojoki ja sen sivujoki Nagaki. Pohjoisessa kaupunki rajautuu Aomorin prefektuuriin. Ōdatessa on 70 593 asukasta (marraskuussa 2020) ja sen pinta-ala on 913,22 neliökilometriä.

Ōdate on vanhastaan ollut liikenteellisesti ja strategisesti merkittävä paikkakunta Yoneshiro- ja Nagakijokien välisellä ylänköalueella. Edo-kaudella 1600–1800-luvuilla se kehittyi Satake-klaanin haaran hallinnassa linnanaluskaupunkina, joka kuului Akitan daimiokuntaan. Kaupunkioikeudet osana Japanin nykyistä kunnallishallintoa Ōdatelle myönnettiin vuonna 1951. Kaupunkiin on sijoittunut puu-, puusepän- ja huonekaluteollisuutta, joka hyödyntää ympäröivien vuoristoalueiden sugimetsiä. Erityisesti kaupunki tunnetaan taivutetuista puuesineistä. Lisäksi siellä on metalli- ja koneteollisuutta, ja 1990-luvulle saakka siellä toimi suuri Hanaokan kaivos. Kaupunkia ympäröivillä maaseutualueilla tuotetaan riisiä, kesäsuolukan siemeniä (*tonburi*) ja humalaa sekä harjoitetaan karjataloutta. Vuonna 2005 Ōdateen liitettiin Hinain ja Tashiron maaseutukaupungit.

Ōdate tunnetaan akita-koiran ja *koeyoshidori*-kanan kaupunkina; molemmat on nimitetty luonnonmuistomerkeiksi. Kaupungin rakennettuun kulttuuriperintöön kuuluu esimerkiksi Ōdate Hachiman-jinjan šintolainen pyhäkkö. Kaupungissa toimii myös useita kuumia lähteitä, kuten Ōtaki-onsen. Ōdatea palvelevat JR Higashi-Nihonin Ōu-päälinja ja Hanawa-linja. Ōdaten–Noshiron lentoasema sijaitsee viereisen Kita-Akitan kaupungin puolella.

Kuvia
-----

* Hachikō-dōriHachikō-dōri
* Ōdate Shinmei-shaŌdate Shinmei-sha
* Puu Keijōn puistossaPuu Keijōn puistossa
* Ōdaten rautatieasemaŌdaten rautatieasema
* Ōdaten kantakaupunki vuoden 1975 ilmakuvassaŌdaten kantakaupunki vuoden 1975 ilmakuvassa

Lähteet
-------

1. 1 2 3  プロフィール Odate City Office. Viitattu 07.11.2020.
2. 1 2  人口と世帯数 Odate City Office. Viitattu 07.11.2020.
3. 1 2  市章・市の花・市の木 Odate City Office. Viitattu 07.11.2020.
4. 1 2 3  ブリタニカ国際大百科事典 小項目事典: 大館市 Kotobank. Viitattu 07.11.2020.
5. 1 2 3  日本大百科全書: 大館（市） Kotobank. Viitattu 07.11.2020.

Aiheesta muualla
----------------

* Kuvia tai muita tiedostoja aiheesta **Ōdate** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Akitan prefektuuri |
| --- |
|  |
| Kaupungit | 
* Akita (pääkaupunki)
* Daisen
* Katagami
* Kazuno
* Kita-Akita
* Nikaho
* Noshiro
* Oga
* Ōdate
* Senboku
* Yokote
* Yuri-Honjō
* Yuzawa

 |  |
|  |
| Kunnatpiirikunnittain | **Kazunon piirikunta** (Kosaka) · **Kita-Akitan piirikunta** (Kami-Koani) · **Minami-Akitan piirikunta** (Gojōme · Hachirōgata · Ikawa · Ōgata) · **Ogachin piirikunta** (Higashi-Naruse · Ugo) · **Senbokun piirikunta** (Misato) · **Yamamoton piirikunta** (Fujisato · Happō · Mitane) |

 |
**Verinag** on Intian Jammun ja Kashmirin osavaltiossa sijaitseva kaupunki, joka kuuluu hallinnollisesti Anantnagin piirikuntaan. Se on kuuluisa Jahangirin rakennuttamasta puutarhasta. Sieltä on noin 26 kilometriä Anantnagiin. Kaupungissa sijaitseva lähde on Jhelum-joen alkulähde, jota ympäröi suurmogulien valtakunnan aikaiset rakennelmat. Suurmogulien aikaiset puutarhat Kashmirissa, joihin myös Verinagin puutarha lukeutuu, ovat Unescon aielistalla maailmanperintökohteiksi. Verinagin puutarhan rakennutti Mirza Haider keisari Jahangirin käskystä vuoden 1620 paikkeilla.

Intian vuoden 2011 väestönlaskennassa Verinagin väkiluku oli 22 968 henkeä. Paikallisten keskuudessa islam oli yleisin uskonto lähes 95 prosentin osuudella. Hindulaisia oli melkein viisi prosenttia.

Kuvia
-----

* Verinagin lähdeVerinagin lähde
* 
* Mogulipuutarhan kanavaMogulipuutarhan kanava
* PuutarhaaPuutarhaa

Lähteet
-------

1. 1 2  Duru Verinag Population Census 2011 - 2021 *census2011.co.in*. Viitattu 14.9.2021. (englanniksi)
2. ↑  Verinag *District Anantnag*. Viitattu 14.9.2021. (englanniksi)
3. ↑  Khan, M. Aamir: Verinag to be developed as heritage town *Tribune India*.  5.8.2015. Viitattu 14.9.2021. (englanniksi)
4. ↑  Mughal Gardens in Kashmir *Unesco*. Viitattu 14.9.2021. (englanniksi)

Aiheesta muualla
----------------

* Kuvia tai muita tiedostoja aiheesta **Verinag** Wikimedia Commonsissa
**Gaya** on Intian Biharin osavaltiossa sijaitseva noin 470 000 asukkaan kaupunki, joka toimii samannimisen piirikunnan hallinnollisena keskuksena. Sieltä on noin 100 kilometriä osavaltion pääkaupunki Patnaan. Kaupunki sijaitsee Falgujoen rannalla ja se on hindulaisten ja buddhalaisten pyhä kaupunki, josta löytyy useita pyhiinvaelluskohteita. Gayassa sijaitsee hindulainen Vishnupadin temppeli, jonka sisältä löytyy Vishnun väitetty jalanjälki. Kaupunki on saanut nimensä Gayasur-demonilta, jonka Vishnu mytologian mukaan tappoi kaksintaistelussa painamalla jalkansa hänen rinnalleen. Buddhalaisten mukaan Buddha piti tulisaarnana tunnetun saarnan noin tuhannelle tulenpalvojalle.

Gayassa ja sen lähiseudulla sijaitsee noin 45 pyhää paikkaa, jotka vetävät puoleensa satojatuhansia pyhiinvaeltajia vuosittain. Kymmenen kilometriä Gayasta etelään sijaitsee Bodhgayan kaupunki, joka tunnetaan Buddhan valaistumispaikkana.

Intian vuoden 2011 väestönlaskennan mukaan Gayan väkiluku on 468 614 henkeä. Suurimmat uskonnot ovat hindulaisuus (79 %) ja islam (18 %). Kaupungin väestöstä 40 915 eli slummeissa ja lukutaitoisten osuus oli noin 82 prosenttia.

Lähteet
-------

1. 1 2  Gaya City Census 2011 data *census2011.co.in*. Viitattu 10.10.2020.
2. ↑  Places of Interest *gaya.nic.in*. Viitattu 10.10.2020.
3. ↑  Gaya *Encyclopedia Britannica*. Viitattu 10.10.2020.

Aiheesta muualla
----------------

* Kuvia tai muita tiedostoja aiheesta **Gaya (Intia)** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Israel

 |
|  |
| Muut | 
* NARA

 |

 |
**Yhdysvaltain kongressivaalit 2016** järjestettiin tiistaina 8. marraskuuta 2016. Kongressivaaleissa valittiin kongressin edustajainhuoneen kaikki 435 jäsentä ja kolmasosa senaattoreista eli 34 senaattoria senaattiin. Kongressivaalien kanssa samaan aikaan järjestettiin presidentinvaalit. Lisäksi valittiin joukko osavaltio- ja paikallistason lainsäätäjiä, kuten kuvernööri 12 osavaltioon.

Vaaleissa republikaanit säilyttivät enemmistön kongressin molemmissa kamareissa. Lisäksi puolueen presidenttiehdokas Donald Trump voitti presidentinvaalin, ja näin puolueella on ensi kertaa sitten vuoden 2007 hallussaan sekä liittovaltion lainsäädäntö- että toimeenpaneva elin.

Katso myös
----------

* Yhdysvaltain vaalit 2014
* Yhdysvaltain presidentinvaalit 2016
* Yhdysvaltain vaalit 2018

Lähteet
-------

1. ↑  When is Election Day in 2016? *uspolitics.about.com*.  23.2.2016.  Arkistoitu 3.12.2014. Viitattu 24.7.2016. (englanniksi)
2. ↑  Rating the 2016 Governors’ Races *Governing.com*.  25.1.2016.  Arkistoitu 27.7.2016. Viitattu 24.7.2016. (englanniksi)
3. ↑  Pitkä presidenttikisa huipentuu - odotettavissa jopa ennätyksellinen äänestysvilkkaus *Kauppalehti*.  7.11.2016. Viitattu 14.11.2016.
4. ↑  Republicans now control the presidency, the Senate, and the House *Vox.com*.  9.11.2016. Viitattu 14.11.2016. (englanniksi)

Aiheesta muualla
----------------

* Kuvia tai muita tiedostoja aiheesta **Yhdysvaltain vaalit 2016** Wikimedia Commonsissa
**Grundfos** on tanskalainen pumppuvalmistaja, jolla on yli 18 000 työntekijää maailmanlaajuisesti. Yritys valmistaa vuosittain yli 16 miljoonaa pumppua ja myös sähkömoottoreita. Vuonna 2015 yhtiön liikevaihto oli noin 3,3 miljardia euroa.

Historiaa
---------

Poul Due Jensen perusti Grundfosin vuonna 1945 Bjerringbrossa nimellä "Bjerringbro Pressestøberi og Maskinfabrik". Vuonna 1967 yritys sai lukuisten nimenmuutosten jälkeen nykyisen nimensä.

Omistus
-------

Poul Due Jensenin säätiö, joka perustettiin vuonna 1975, omistaa yrityksestä 86,7 %, henkilöstö 2 % ja perustajan perhe 11,3 %.

Grundfos Suomessa
-----------------

Oy Grundfos Pumput Ab:n pääkonttori Vantaalla.
Vuonna 1992 perustettiin Grundfosin Suomen myyntiyhtiö Oy Grundfos Pumput Ab. Sen pääkonttori sijaitsee Vantaalla. Grundfosilla on lisäksi toinen tytäryhtiö Suomessa, Grundfos Environment Oy. Se suunnittelee ja valmistaa kunnallistekniikan pumppaamoja sekä pumppaamosäiliöitä.

Lähteet
-------

1. 1 2  Facts about Grundfos *Grundfos*. Viitattu 8.5.2017.
2. ↑  Grundfos-konserni *Grundfos Suomi*. Viitattu 8.5.2017.
3. ↑  Grundfosin esittely *Grundfos Suomi*. Viitattu 8.5.2017.
4. ↑  Oy Grundfos Environment Ab *Grundfos Suomi*. Viitattu 8.5.2017.

Aiheesta muualla
----------------

* Grundfos Suomi
**Jovian Hediger** (s. 17. joulukuuta 1990) on sveitsiläinen entinen maastohiihtäjä. Sprintterinä tunnetuksi tullut Hediger lopetti kilpauransa kauden 2021–2022 jälkeen.

Maailmancupissa Hediger kilpaili ensimmäisen kerran Davosissa joulukuussa 2009. Ensimmäiset maailmancupin pisteensä hän saavutti Roglan vapaan hiihtotavan sprintissä joulukuussa 2011 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Lahden vapaan hiihtotavan sprintissä maaliskuussa 2013. Parhaimmillaan hän sijoittui maailmancupissa neljänneksi Toblachin vapaan hiihtotavan sprintissä joulukuussa 2015 ja vapaan hiihtotavan parisprintissä hän oli Roman Furgerin kanssa toinen Ulricehamnissa helmikuussa 2021.

Hediger sijoittui MM-kilpailujen perinteisen hiihtotavan sprintissä 25:nneksi Val di Fiemmessä 2013, 21:nneksi Falunissa 2015 ja 12:nneksi Oberstdorfissa 2021. Lahden MM-kilpailuissa 2017 hän oli vapaan hiihtotavan sprintissä yhdestoista ja Seefeldissä 2019 39:s. Sotŝin olympialaisissa 2014 hän sijoittui vapaan hiihtotavan sprintissä 47:nneksi ja Pyeongchangissa 2018 perinteisen sprintissä 18:nneksi. Pekingin olympialaisissa 2022 hän oli vapaan hiihtotavan sprintissä 22:s.

Lähteet
-------

1. 1 2 3 4  Jovian Hediger Kansainvälinen hiihtoliitto (FIS).  (englanniksi)
2. ↑  Hall, Ella: Saying Goodbye to Some Big Names in Cross-Country: an International Retirement Roundup *FasterSkier.com*.  5.4.2022. Viitattu 10.9.2023. (englanniksi)
3. ↑  Scheve, Ingeborg: These Cross-Country Ski Racers Are Retiring *Pro XC Skiing*.  31.3.2022. Viitattu 10.9.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jovian Hediger**.
* Jovian Hedigerin kotisivut (Arkistoitu – Internet Archive)
**Takeo** (jap. 武雄市, *Takeo-shi*) on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin länsiosan vuoristoalueella, josta Rokkaku- ja Matsuurajoki saavat alkunsa. Kaupungin ydinalue on pienellä, vuorten ympäröimällä tasangolla Rokkakujoen yläjuoksulla. Takeossa on 49 665 asukasta (joulukuussa 2016) ja sen pinta-ala on 195,40 neliökilometriä.

Takeo on vanha kylpyläkaupunki, jonka kuuman lähteen (Takeo-onsen) historia ulottuu 1 300 vuoden taakse. Takeo kehittyi keskiajalla linnanaluskaupunkina ja myöhemmin Edo-kaudella myös Nagasaki-kaidō-tien varren postiasemana (*shukuba*) ja liikenteen solmukohtana. Nykyinen Takeon kaupunki perustettiin vuonna 1954, kun silloiseen Takeon maaseutukaupunkiin liitettiin kuusi muuta ympäristön kuntaa. Vuonna 2006 Takeo laajeni huomattavasti, kun siihen liitettiin Kitagatan ja Yamauchin maaseutukaupungit.

Takeo-onsenin Sakura-portti ja Shinkan-rakennus ovat Tatsuno Kingon suunnittelemia ja ne on otettu Japanin tärkeän kulttuuriomaisuuden luetteloon. Kuuman lähteen lisäksi Takeon nähtävyyksiin kuuluvat muun muassa kaupungin symboliksi noussut Mifunevuori puistoineen (Mifuneyama-rakuen) ja Kurokamivuori. Kaupungissa on kone- ja metalliteollisuutta sekä keramiikan valmistusta, joka sai alkunsa jo 1500-luvun lopussa Toyotomi Hideyoshin sotaretkien myötä paikalle tuotujen korealaisten käsityöläisten ansiosta.

Takeota palvelee JR Kyūshūn Sasebo-linja.

Kuvia
-----

* Mifuneyama-rakuenMifuneyama-rakuen
* Takeo-jinjan haidenTakeo-jinjan haiden

Lähteet
-------

1. 1 2 3 4 5 6 7  武雄見聞録（市の紹介） Takeo City.  Arkistoitu 27.8.2019. Viitattu 30.8.2019.
2. 1 2  武雄市の人口 過去の人口推移 Takeo City. Viitattu 30.8.2019.
3. 1 2 3 4  ブリタニカ国際大百科事典 小項目事典: 武雄市 Kotobank. Viitattu 30.8.2019.

Aiheesta muualla
----------------

* Kuvia tai muita tiedostoja aiheesta **Takeo** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Sagan prefektuuri |
| --- |
|  |
| Kaupungit | 
* Imari
* Kanzaki
* Karatsu
* Kashima
* Ogi
* Saga (pääkaupunki)
* Takeo
* Taku
* Tosu
* Ureshino

 |  |
|  |
| Kunnatpiirikunnittain | **Fujitsun piirikunta** (Tara) · **Higashi-Matsuuran piirikunta** (Genkai) · **Kanzakin piirikunta** (Yoshinogari) · **Kishiman piirikunta** (Kōhoku · Ōmachi · Shiroishi) · **Miyakin piirikunta** (Kamimine · Kiyama · Miyaki) · **Nishi-Matsuuran piirikunta** (Arita) |

 |
**Ricardo plc** on brittiläinen, julkisesti listattu insinööri- ja konsulttiyhtiö. Yhtiö on nimetty Harry Ricardon mukaan. Hän perusti vuonna 1915 *Engine Patents Ltd* -nimisen yhtiön, joka vuonna 1919 sijoittui Englannin kaakkoisrannikolle, West Sussexin Shorehamiin. Vuonna 1927 yhtiön nimeksi muutettiin *Ricardo Consulting Engineers Ltd*. Nykyisin tämä yhtiö on Ricardo plc:n 100% omistama tytär. Yhtiö tuottaa teollisia insinööripalveluita teknologian, tuotekehityksen ja strategisen konsultoinnin alueilla. Ricardo kehittää moottoreita, voimansiirtolaitteita, ajoneuvojärjestelmiä, liikennetelematiikkaa *(ITS, Intelligent Transportation System)* sekä hybridi- ja sähkökäyttöjärjestelmiä. Yhtiö palvelee liikkumisen ja kuljettamisen, aseteollisuuden sekä kestävän kehityksen parissa työskenteleviä teollisuudenaloja.

Lähteet
-------

1. ↑  Our Board members Ricardo plc. Viitattu 10.7.2018. (englanniksi)
2. ↑  Company Overview of Ricardo Consulting Engineers Ltd. Bloomberg. Viitattu 10.7.2018. (englanniksi)
**Finnish Esports League** eli **FEL** (Suomen Elektronisen Urheilun Liiga Oy) on kilpapeliturnauksien järjestämiseen erikoistunut yhtiö, joka järjestää turnauksia Suomessa. FELin turnausten otteluita on lähetetty suoratoistopalvelu Twitchissä FELin omalla kanavalla, sekä lisäksi myös muiden kilpapelaamista lähettävien organisaatioiden kanavilla. FEL järjestää tai on järjestänyt turnauksia muun muassa peleistä *Counter Strike: Global Offensive*, *FIFA 17*, *FIFA 18*, *Hearthstone*, *NHL 17*, *NHL 18*, *Overwatch* ja *Rainbow Six Siege*.

Kilpailut
---------

FEL on järjestänyt eri kilpapelaamisen liigoja sekä turnauksia. Säännöllisimmin on järjestetty Counter Strike -liigaa, jossa on kilpailtu kahdesti vuodessa FELin perustamisesta lähtien. Hearthstone-liigaa on pelattu viimeksi loppuvuodesta 2018.

Liigat
------

### CS-liiga

Syksy 2016  

Voittaja: Findictus

Kevät 2017  

Voittaja: Conquer Gaming

Syksy 2017 – 12 000 EUR  

Voittaja: HAVU Gaming

Kevät 2018 – 10 000 EUR  

Voittaja: HAVU.PHZ

Syksy 2018 – 10 000 EUR  

Voittaja: HAVU

Kevät 2019 – 20 000 EUR  

  

### HS-liiga

Syksy 2016  

Voittaja: Sauli "zumpp" Rinta-aho

Kevät 2017  

Voittaja: Sauli "zumpp" Rinta-aho

Syksy 2017 – 1000 EUR  

Voittaja: Niilo "Drafkunex" Koivu

Kevät 2018 – 800 EUR  

Voittaja: Aleksi "Wampie" Majander

  

### Overwatch Cup

Overwatch Cup 2019 – 10 000 EUR  

Voittaja - Team Gigantti

  

### R6-liiga

R6-liiga 2019 – 2 500 EUR

Turnaukset
----------

### FIFA

FIFA 17 -turnaus  

Voittaja: Anton "Anzinho8" Korvenaho

FIFA 18 -turnaus – 500 EUR  

Voittaja: Joona "Krompe" Vaajala

### NHL

NHL 17 -turnaus  

Voittaja: Erik "Eki" Tammenpää

NHL 18 -turnaus – 500 EUR  

Voittaja: Erik "Eki" Tammenpää

### Overwatch

King of Nordic 2016 – palkinto: 5000 USD  

Voittaja: Ninjas in Pyjamas

Media
-----

FELin kilpasarjoja on lähetetty Twitch-suoratoistopalvelussa FELin omalla kanavalla sekä Elisa Viihde Sport -televisiokanavalla ja sen omalla Twitch-kanavalla.
**Brusiini** (C23H26N2O4) on rakenteeltaan strykniiniä läheisesti muistuttava myrkyllinen alkaloideihin kuuluva orgaaninen yhdiste. Yhdistettä voidaan käyttää reagenssina ja katalyyttinä orgaanisen kemian synteeseissä. Yhdisteestä käytetään myös nimiä *10,11-dimetoksistrykniini* ja *2,3-dimetyylistrykniini*.

Ominaisuudet
------------

Huoneenlämpötilassa brusiini on valkoista kiteistä ja kitkeränmakuista ainetta. Yhdiste on veteen niukkaliukoista ja liukenee paremmin muun muassa etanoliin ja kloroformiin. Yhdiste on optisesti aktiivinen ja sen ominaiskiertokyky etanoliliuoksessa on -85° ja kloroformiliuoksessa -127°. Brusiini on heikko emäs ja kylläisen vesiliuoksen pH on 9,5. Kidevedettömän brusiinin lisäksi tunnetaan myös kidevedellinen tetrahydraatti.

Brusiini on hyvin myrkyllistä ja myrkytyksen oireet ovat samankaltaiset strykniinin aiheuttaman myrkytyksen kanssa. Myrkytysoireita ovat muun muassa huonovointisuus, oksentelu, pääkipu, kiihtyneisyys ja levottomuus sekä lihaskouristukset. Rotilla yhdisteen LD50-arvo suun kautta on 1 mg/kg.

Esiintyminen ja käyttö
----------------------

Brusiinia esiintyy strykniinipähkinöiden suvun lajien siemenissä esimerkiksi strykniinipuussa (*Strychnos nux-vomica*) ja malesianstrykniinipähkinässä (*S. ignatii*). Yhdisteen eristivät ensimmäisinä ranskalaiset Pierre-Joseph Pelletier ja Joseph Bienaimé Caventou vuonna 1818.

Brusiinia käytetään orgaanisessa kemiassa erityisesti asymmetrisissä synteeseissä. Yhdiste muodostaa diastereomeerisia suoloja kiraalisten karboksyylihappojen ja sulfonihappojen kanssa ja tämän vuoksi sitä käytetään erottamaan näiden yhdisteiden enantiomeereja resoluutiolla. Yhdistettä voidaan käyttää myös kiraalisten alkoholien, syanohydriinien ja sulfoksidien resoluutioon. Sitä voidaan käyttää myös eräissä reaktioissa kiraalisena katalyyttinä.

Lähteet
-------

1. ↑  Brucine – Substance summary *PubChem*. NCBI. Viitattu 3.12.2015.
2. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 1123. Helsinki: Consalen Consulting, 2009. ISBN 978-952-92-5627-3.
3. 1 2 3  Linda M. Mascavage, Serge Jasmin, Philip E. Sonnet, Michael Wildson & David R. Dalton: *Alkaloids, Ullmann's Encyclopedia of Industrial Chemistry*, John Wiley & Sons, New York, 2011. Viitattu 3.12.2015
4. 1 2 3  Susan Budavari (päätoim.): *Merck Index*, s. 237–238. 12th Edition. Merck & Co. 1996. ISBN 0911910-12-3. (englanniksi)
5. 1 2  Thomas Scott, Mary Eagleson: *Concise encyclopedia chemistry*, s. 1040. Walter de Gruyter, 1994. ISBN 978-3110114515. Kirja Googlen teoshaussa (viitattu 3.12.2015). (englanniksi)
6. ↑  Brusiinin kansainvälinen kemikaalikortti Viitattu 3.12.2015.
7. 1 2  Leo A. Paquette: *Handbook of Reagents for Organic Synthesis: Chiral Reagents for Asymmetric Synthesis*, s. 155–157. John Wiley & Sons, 2003. ISBN 978-0-470-85625-3. Kirja Googlen teoshaussa (viitattu 3.12.2015). (englanniksi)

Aiheesta muualla
----------------

* Kyoto Encyclopedia of Genes and Genomes (KEGG): Brucine (englanniksi)
* ChemBlink: Brucine (englanniksi)
* Dr. Duke's Phytochemical and Ethnobotanical Databases: Brucine] (englanniksi)
**Zaqatala** (ven. Заката́лы, *Zakataly*) on kaupunki Azerbaidžanissa Kaukasuksen pääjonon etelärinteellä. Se sijaitsee Alazanin sivujoen Talaçayn varrella 372 kilometriä Bakusta luoteeseen. Kaupunki on Zaqatalan piirin keskus. Sen kautta kulkee Yevlaxin, Şəkin ja Tbilisin välinen maantie. Asukkaita on 19 250 henkeä (vuonna 2010, arvio).

Venäläiset perustivat Zaqatalan kylän paikalle vuonna 1830 linnoituksen, josta tuli samannimisen piirikunnan hallinnollinen keskus. Linnoituksen esikaupunki sai kaupunginoikeudet vuonna 1840 (toisten tietojen mukaan vuonna 1851). Vuonna 1897 lähes puolet asukkaista oli armenialaisia.

Linnoitus
Nykyään Zaqatalassa ja sen ympäristössä asuu azerien lisäksi avaareja, tsahureja ja georgialaisia. Kaupungissa on muun muassa elintarvike- ja rakennustarviketeollisuutta. Nähtävyyksiin kuuluu linnoituksen raunioiden lisäksi historiallinen museo. Lähistöllä sijaitsee vuonna 1929 perustettu Zaqatalan luonnonpuisto.

Lähteet
-------

1. 1 2  *Bolšaja Sovetskaja Entsiklopedija, tom 9*, s. 303. Moskva: Sovetskaja Entsiklopedija, 1972.
2. ↑  World Gazetteer: Azerbaijan: largest cities and towns and statistics of their population *world-gazetteer.com*. Viitattu 18.2.2011. (englanniksi)[vanhentunut linkki]
3. ↑  *Entsiklopeditšeski slovar Brokgauza i Jefrona (CD-rom)*. Moskva: Adept, 2002 (alkuperäisjulkaisu 1890–1907).
4. ↑  Etno-Kavkaz: Naselenije Azerbaidžana: Zakatalski okrug (1897 g.) *ethno-kavkaz.narod.ru*. Viitattu 30.6.2011. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zaqatala**.
* Zaqatalan piirikunnan sivusto (Arkistoitu – Internet Archive) (azeriksi)
* Azerbaidjan: Territorial and administrative units (azeriksi), (englanniksi), (venäjäksi)
* Tourism Portal of Azerbaidzhan: Zagatala city (Arkistoitu – Internet Archive) (englanniksi)